Afrikaner-"sagtemag" in die Lae Lande – Dan Roodt
Posted byDan Roodt	 June 1, 2010 1 Comment on Afrikaner-"sagtemag" in die Lae Lande
Benewens die volksmoord op Afrikaners, is selfbeskikking die ander hooftema van hierdie toer. Net soos die Afrikaners met hul vele pogings tot onafhanklikheid, soos Stellaland en Goosen, asook die Boererepublieke, het die Suidelike Amerikaners telkens selfregering nagestreef, eerst teen die Britte en toe teen die Yankees, maar tydens die Amerikaanse Burgeroorlog is hulle unatuurlik finaal deur Noorde verower, net soos ons deur die Britte in 1902 verower is. Ook die ses miljoen Vlaminge, die Nederlandssprekende volk in België, is besig met hul eie demokratiese vryheidstryd om onafhanklikheid en selfbeskikking te verkry. By die partykongres van die Vlaams Belang verlede Sondag het die volgepakte saal dikwels uitgeroep: "België barst!", met ander woorde, dat die Belgiese staat besig is om tot niet te gaan en dat Vlaandere uiteindelik volle onafhanklikheid en 'n staat sal verkry.
'n Mens eet heerlik in België en die dinee by De Winter is uit die boonste rakke, met 'n gehuurde sjef wat allerlei geregte vanuit De Winter se kombuis optoewer, vyf of ses gange as 'n mens die kaas ná die hoofgereg insluit.
Eintlik is dit 'n fondsinsamelingsdinee en die twintigtal mense bestaan meesal uit Antwerpse sakemanne wat die Vlaams Belang finansieel ondersteun. Aan tafel praat ek Afrikaans en al die Vlaminge volg my gemaklik. Ttrouens, 'n gewaarwording wat al hoe sterker by my inslag gevind het, is dat ons taal, Afrikaans, 'n mens eintlik toegang tot die hele Noord-Europa gee. Die Lae Lande, natuurlik, waar ons geredelik verstaan word, maar ook Duitsland, Switserland en die Skandinawiese lande waar ons met geringe moeite daardie tale kan aanleer, danksy ons taal se ooreenkomste wat woordeskat, sintaksis en selfs uitspraak betref.
Die aantreklikheid van Afrikanerkultuur vir sowel die Vlaminge as die Hollanders verteenwoordig 'n soort "sagte mag" wat ons steeds uitstraal, in weerwil van ons huidige staatloosheid en oorheersing deur die ANC se swart rassiste. Hunington het mos gepraat van "harde en sagte mag" en het Amerika se popkultuur van Hollywood, Coca-Cola, McDonald en Levi-denims as deel van die land se "sagte mag" getipeer.
Posted byDan Roodt June 1, 2010 Posted inSonder kategorieTags: Dan Roodt, Europese toer, Filip de Winter, Jared Taylor, praag, Vlaminge
Baie mooi uiteengele:die skakel en verband tussen ons groepe
Ek het al 25 jaar probeer om hierdie konneksi te verduidelik aan mense in s afrika of wanneer ek oorsee bly en reis